- Hindi News
- National
- एडिशनल एसएचओ को क्लोज रेंज से लगी थी गोली सीने से सर्विस रिवाल्वर का था दो इंच का फासला
एडिशनल एसएचओ को क्लोज रेंज से लगी थी गोली सीने से सर्विस रिवाल्वर का था दो इंच का फासला
सदरथाने में तैनात एडिशनल एसएचओ कुलदीप दहिया की मौत का मामला तूल पकड़ सकता है। डॉ. दीपक माथुर ने अपनी पोस्टमार्टम रिपोर्ट में बताया कि एडिशनल एसएचओ कुलदीप दहिया के गोली क्लोज रेंज से गोली लगी है। कुलदीप के शरीर से गोली मारते वक्त रिवाल्वर का फासला करीब दो इंच था। गोली सीने में सीधी लगी है। वहीं इस मामले में पुलिस कमिश्नर संदीप खिरवार और अन्य अफसरों की चुप्पी एडिशनल एसएचओ की मौत पर सवाल खड़े कर रही है। रिपोर्ट में जहां क्लोज रेंज से गोली लगने की बात कही गई है। वहीं कमिश्नर संदीप खिरवार को अब भी मौके पर मिले टिशू पेपर, हैंड वॉश रिपोर्ट की जांच रिपोर्ट आने का इंतजार है। इन्हें जांच के लिए मधुबन लैब में भेजा गया है। उनका मानना है कि फॉरेंसिक जांच रिपोर्ट आने के बाद ही मौत का सच पता चलेगा।
गौरतलब है कि गुड़गांव सदर थाने में तैनात एडिशनल एसएचओ कुलदीप ने थाने में खुद को शनिवार दोपहर सर्विस रिवाल्वर से गोली मारी थी। अचानक कमरे से गोली चलने की आवाज आने पर पुलिसकर्मियों ने देखा, तो कुलदीप गंभीर रूप से घायल थे। उन्हें एक निजी अस्पताल ले जाया गया, जहां डॉक्टर्स ने उन्हें मृत घोषित कर दिया था। इसके बाद पुलिस ने शव का पोस्टमार्टम कराया।
पोस्टमार्टम रिपोर्ट में हुआ इस बात का खुलासा पर सीपी को फॉरेंसिक जांच रिपोर्ट का इंतजार
मृतक एसएचओ।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva